Požerūnų geležinkelio tiltas

Požerūnų geležinkelio tiltas – metalinis ir betoninis geležinkelio tiltas vakarų Lietuvoje, Tauragės rajone, Beigeriškių, Staiginės, Požerūnų kaimų sandūroje per Ežeruonos upę ir vietinį žvyrkelį, vedantį pro Tauragės konvencijos paminklą (0,35 km į pietus). Tiltas stovi Pagėgių–Šilėnų geležinkelio linijoje, už 0,6 km į šiaurę nuo Ežeruonos ir Jūros upių santakos. Tiltas plieninis-gelžbetoninis, jo ilgis – 124,3 m.

Pirmasis tarpatramis – monolitinis skliautas, antrasis ir trečiasis – plieninės santvaros su paklotu viršuje. Kelias vienos vėžės, ramtai masyvūs, atviri. Aukštupio pusėje likusios senosios atramos, jų apačia daug platesnė, su metaline lytlauža, viršutinė dalis – stačiakampio skerspjūvio.

 Istorija 

1916 m. Vokietijos imperijos kariuomenė nutiesė plačiojo geležinkelio ruožą Lauksargiai–Tauragė–Šilėnai, kurį prijungė prie 1875 m. nutiesto Klaipėdos–Tilžės geležinkelio. Lauksargių–Šilėnų geležinkelis (124,4 km) buvo atiduotas eksploatuoti 1916 m. birželio 20 d. Tiesiant šią liniją buvo pastatytas tiltas per Ežeruoną ties Požerūnais. Tikėtina, kad ir Požerūnų tiltas pastatytas 1916 m., nors šaltiniuose nurodoma, kad 1917 m.

Iš pirmykščio tilto mūsų laikus pasiekė gelžbetoninis monolitinis tilto skliautas,Henrikas Kebeikis. Geležinkelio tiltas per Ežeruoną tarp stočių Tauragė-Pagėgiai 116,385 km p. 376, 377  t. y. originalus pirmasis tarpatramis, po kuriuo upės krantu praeina žvyrkelis. Per Antrąjį pasaulinį karą susprogdinti kiti du tarpatramiai įrengti jau gerokai po karo – 1962 m. Šios dvi tilto angos buvo perdengtos plieninėmis santvaromis, kurios sumontuotos ant stačiakampio skerspjūvio masyvių taurų ir monolitinio atvirojo ramto. Aukštupio pusėje, priešais taurus, paliktos senosios atramos su lytlaužomis. Paklotas su viena geležinkelio vėže ant medinių pabėgių įrengtas santvarų viršuje.Požerūnų geležinkelio tiltas niekonaujo.lt

 Galerija 

 Pastabos 

 Šaltiniai 

 Nuorodos 

 Tauragės turizmo informacijos centras. Požerūnų geležinkelio tiltas facebook.com

Kategorija:Geležinkelio tiltai Lietuvoje
Kategorija:Požerūnai
Kategorija:Tiltai per Ežeruoną
Kategorija:Tauragės rajono tiltai